ועדת הכספים, כנסת 15, פרוטוקול מספר 477, 2003-01-21 10:00

חברי הוועדה: נחום לנגנטל רחמים מלול מוזמנים: רחל נוימן מנהלת מח' מלכ"רים, נציבות מס הכנסה איתן צחור, עו"ד מיגזר המלכ"רים בנימין למקין,עו"ד רשם העמותות שוש שוחם,עו"ד לשכת עורכי הדין אלעזר אמיר מנהל מח' שוק משני, רשות ניירות ערך שאול ברונפלד מנכ"ל הבורסה לניירות ערך טלי ירון-אלדר נציבת מס הכנסה אוסקר אבו-ראזק סגן נציבת מס הכנסה יעל ייטב,עו"ד מנהלת מח' חקיקה, מס הכנסה סיגל אבירם לשכת יועצי המס דני מעיין מנכ"ל איגוד מפיקי סרטים וטלוויזיה אריה לב רודריג סגן המפקח על היהלומים, משרד התעשייה והמסחר אורית עירי,עו"ד משרד התעשייה והמסחר אפרים רביב מנכ"ל מכון היהלומים חזקיהו ישראל התאחדות התעשיינים דוד שוורץ התאחדות התעשיינים אבי גפן סגן הממונה על התקציבים, משרד האוצר עמיחי כץ אגף תקציבים, משרד האוצר נעה לוין אגף תקציבים, משרד האוצר יורם תמרי

מנהל הוועדה: שינויים בתקציב לשנת 2003

יעקב ליצמן: בוקר טוב, אני פותח את הישיבה.

יעקב ליצמן: הסעיף הראשון על סדר היום: הפחתה מספר 1 בתקציב לשנת 2003.

סמדר אלחנני: כשהתקציב הוגש לכנסת הוא הוגש על סמך ההנחה שכל התיקונים בחוק ההסדרים יתקבלו.

סמדר אלחנני: התקציב צריך לשקף את מצב החוקים כפי שהם ביום הגשת התקציב, לא על סמך הנחות שדברים יתקבלו או ישונו או יקוצצו.

סמדר אלחנני: חוק ההסדרים לא התקבל בצורה שהוא הוגש, הוא התקבל בצורה אחרת, לפיכך היה מתבקש שהסכומים יחזרו לאותם הסעיפים שבהם אמור היה להיות קיצוץ.

סמדר אלחנני: הקיצוץ כבר נכלל בהכנת התקציב.

יעקב ליצמן: איזה קיצוץ?

סמדר אלחנני: זה לא עובר לאותם המקומות שבהם היתה הפחתה.

סמדר אלחנני: זה נקרא הפחתה מספר 1 בתקציב.

סמדר אלחנני: זה לא הפחתה, זה שינויים בתקציב.

סמדר אלחנני: סך כל התקציב לא משתנה.

יעקב ליצמן: זה השינויים שהם אומרים.

סמדר אלחנני: הכותרת צריכה להיות שינויים בתקציב.

יעקב ליצמן: בסדר היום כתוב שינויים בתקציב לשנת 2003.

סמדר אלחנני: זאת העברה תקציבית, לא הפחתה.

סמדר אלחנני: בשביל להפחית בתקציב צריך 3 קריאות.

אבי גפן: הפנייה הזאת נועדה לבצע קיצוץ אחיד בגובה 2.5% בתקציבי הממשלה.

אבי גפן: מרבית התוספת מופנית בחזרה לדברים שמפורטים בפנייה.

אבי גפן: הצורך בהפחתה ב-2.5% בצורה אחידה נובע בעיקר משינויים שחלו בתהליך האישור של התקציב, וכן מדברים נוספים שהתעורר הצורך הדחוף והחיוני לתקצב אותם.

אבי גפן: בהתאם להחלטת ממשלה 2384 מיום ה-30.7, אנחנו מגישים את הפנייה הזאת לאישורכם.

רחמים מלול: החלטת הממשלה התקבלה ביולי?

אבי גפן: כן.

רחמים מלול: מתי הוחלט על קיצוץ של 2.5%?

אבי גפן: במסגרת ישיבת הממשלה יש החלטה כללית שמסמיכה את ראש הממשלה ושר האוצר, על דעת הממשלה, לבצע התאמה במידה ותידרש.

אבי גפן: החלטת הממשלה לא מפרטת את ה2.5%, היא מסמיכה את שר האוצר ואת ראש הממשלה לקבל החלטה שנדרשת כדי לעמוד באותן מסגרות שהוחלט עליהן.

רחמים מלול: האם כשהבאתם לכאן את התקציב ידעתם שתצטרכו לקצץ 2.5% בינואר?

אבי גפן: לא.

אבי גפן: ה2.5% האלה זה דברים שחלו בתהליך האישור של הכנסת.

אבי גפן: מרביתם קרו בשבוע או בשבוע וחצי לפני אישור התקציב בכנסת.

אבי גפן: ההפחתה של 2.5% נועדה לממן נושאים שהצורך לתקצב אותם הוא דחוף מאוד.

אבי גפן: מפורטים פה בפנייה דברים שאנחנו מתקצבים כנגד ה2.5%.

אבי גפן: הראשון שבהם זה 400 מיליון ₪ למערכת הביטחון, כאשר 300 מיליון ₪ הם להמשך המימון של שלב א' של גדר ההפרדה, ו- 100 מיליון ₪ לדברים שנדרשים לפיקוד העורף לצורך ההערכות הביטחונית הנוכחית.

אבי גפן: הסעיף השני הוא 100 מיליון ₪ לתמיכה במצרכי יסוד.

אבי גפן: הכנסת אישרה, למרות התנגדות הממשלה, את המשך חוק הגליל.

אבי גפן: העלות של החוק היא 70 מיליון ₪.

אבי גפן: התקציב הזה נמצא בתקציב התמיכה למוצרי יסוד.

אבי גפן: הכסף שנותר בסעיף השני קשור לפיצוי בגין קיצוץ במכסות המים.

אבי גפן: סכום של 116 מיליון ₪ מוחזר לתוך המימון של החוק לעידוד השקעות הון.

אבי גפן: 28 מיליון ₪ זה דברים שהתחייבנו עליהם גם בממשלה וגם פה למדענים עולים ולהכשרה מקצועית לעולים.

אבי גפן: 20 מיליון ₪ הם לנושאים שונים במשרד החקלאות.

אבי גפן: סעיף 6 זה 19.5 מיליון ₪ לתקציב התיישבות צעירה.

אבי גפן: זה משהו שאנחנו מתקצבים מידי שנה בשינויים במהלך השנה.

אבי גפן: 15 מיליון ₪ יועברו לתקציב של מפעלי מים.

אבי גפן: ההחלטה היא להמשיך את התנאים המיוחדים של מענקי ביוב ביישובי הטיפול הנקודתי.

אבי גפן: זה מצריך תיקון של התקציב.

אבי גפן: שני הסכומים הקטנים הם 5 מיליון ₪ למשרד העבודה והרווחה עבור חירשים, ו-2.5 מיליון ₪ למשרד ראש הממשלה לתקציב הרשות למלחמה בסמים.

אבי גפן: יש פה הפחתה של 788.

אבי גפן: התוספות מסתכמות בפחות מזה.

אבי גפן: היתרה מועברת במסגרת הרזרבה הכללית להמשך ההערכות התקציבית במהלך השנה.

יעקב ליצמן: 2.5% לא מעלה ולא מוריד.

יעקב ליצמן: הדברים שהם העבירו כאן הם דברים חיוניים.

רחמים מלול: האם כל השרים הסכימו לקיצוץ במשרדים שלהם?

אבי גפן: ההחלטה הזאת התקבלה לפני כשבועיים.

אבי גפן: היה למשרדים 10 ימים להגיש לנו את הפירוט של ההפחתה בתקציב שלהם.

אבי גפן: כל משרד יכול היה להגיש לנו את ההצעה שלו לבצע את ההפחתה.

אבי גפן: מרבית המשרדים עשו את זה במועד.

אבי גפן: היו מספר בעיות עם חלק מהמשרדים, אבל ברוב הסעיפים התקציביים זה נעשה על פי הצעה של המשרד הרלוונטי.

יעקב ליצמן: מי בעד מספר פנייה 9000 מ12 עד 19,21,22, ירים את ידו?

יעקב ליצמן: ה צ ב ע ה בעד – 2 נגד – 0 אושר פנייה 2

אגף תקציבים: על פי החלטת הממשלה ייקלטו אנשי צד"ל במשרד הקליטה כעולים חדשים.

אגף תקציבים: לצורך הנושא הזה מועברים 5.2 מיליון ₪.

יעקב ליצמן: מי בעד פנייה מספר 2, ירים את ידו?

יעקב ליצמן: ה צ ב ע ה בעד – 2 נגד – 0 אושר פנייה 4

עמיחי כץ: מדובר בתוספת תקני רכב לעורכי דין שנקלטים ביחידה חדשה לעניין עובדים זרים.

רחמים מלול: מדובר ברכב צמוד?

עמיחי כץ: לא.

עמיחי כץ: מדובר ברכבי שירות.

יעקב ליצמן: על כמה מדובר?

עמיחי כץ: יש 21 תוספת.

יעקב ליצמן: איזה סוגי רכב?

עמיחי כץ: 8ג ו8ב.

רחמים מלול: מדובר ברכישת רכב צמוד?

עמיחי כץ: מדובר על החזר הוצאות רכב.

רחמים מלול: על פי איזה חישוב הם מקבלים החזר הוצאות רכב?

עמיחי כץ: יש 4 רמות מקובלות.

רחמים מלול: זה על פי כללי התקשי"ר?

עמיחי כץ: הם עובדי מדינה לכל דבר.

יעקב ליצמן: מי בעד פנייה מספר 4, ירים את ידו?

יעקב ליצמן: ה צ ב ע ה בעד – 2 נגד – 0 אושר מספר 5,6

נועה לוין: אני מבקשת לאשר כמיליון וחצי ₪ למימון פעולות ועדת המכרזים להתפלה של מי-ים.

נועה לוין: מדובר בעיקר בתקצוב ייעוץ.

יעקב ליצמן: מי בעד 5,6, ירים את ידו?

יעקב ליצמן: ה צ ב ע ה בעד – 2 נגד – 0 אושר פנייה מס' 3

נועה לוין: מדובר בתמיכה בחקלאות בגין קיצוץ מכסות המים בשנת 2001 בהיקף של 41 מיליון ₪.

יעקב ליצמן: מתי הם יקבלו את הכסף הזה?

נועה לוין: אם זה יאושר, אני מקווה שזה יהיה מיידי.

נועה לוין: החקלאים צריכים להגיש בקשות.

יעקב ליצמן: אני מבקש שמשרד החקלאות יודיע לי מתי הוא מקבל את הכסף.

נועה לוין: רוב החקלאים העבירו את הדיווחים הסופיים על צריכת המים ואת הדיווחים של מס הכנסה.

יורם תמרי: יש היום ציפייה ל-140 מיליון ₪.

יורם תמרי: מס הכנסה עומד בכל המטלות.

יורם תמרי: מי שלא עומד זה בדרך כלל האוצר.

רחמים מלול: את הסכום הזה אתם מורידים מתמיכות בספקי מים?

נועה לוין: כן, באופן זמני.

נועה לוין: הכספים האלה לא היו מנוצלים בשנה שעברה בגלל כל מיני סיבות.

רחמים מלול: הם יצטרכו את הסכום הזה בעתיד, לא?

נועה לוין: כשיהיה חידוש של העודפים בחודש מאי, יוני אנחנו נעביר את הכסף חזרה לתמיכות בספקי מים.

יעקב ליצמן: מי בעד פניה מס' 3, ירים את ידו?

יעקב ליצמן: ה צ ב ע ה בעד – 2 נגד – 0 אושר פנייה מס' 8

אגף תקציבים: מדובר בהעברה של מיליון וחצי ₪ בהרשאה להתחייב לטובת מבנה דת ביישובי קו עימות.

אגף תקציבים: זה תקציב הרשאה להתחייב כדי שיהיה ניתן לבצע פרוייקטים.

יעקב ליצמן: מי בעד פנייה מס' 8, ירים את ידו?

יעקב ליצמן: ה צ ב ע ה בעד – 2 נגד – 0 אושר פנייה מס' 18

אגף תקציבים: העברת 40 מיליון ₪ מרזרבה של משרד הדתות לטובת הכוללים.

אגף תקציבים: זאת רזרבה שיועדה מראש.

יעקב ליצמן: מי בעד פניה מס' 18, ירים את ידו?

יעקב ליצמן: ה צ ב ע ה בעד – 2 נגד – 0 אושר פנייה מס' 9

משרד החקלאות: כדי שהחקלאים יזרעו חיטה משרד החקלאות משתתף ומשרד האוצר משתתף.

יעקב ליצמן: זה פיצוי על המחיר?

משרד החקלאות: זאת הבטחה שיזרעו את השטחים.

יעקב ליצמן: מי בעד פנייה מס' 9, ירים את ידו?

יעקב ליצמן: ה צ ב ע ה בעד – 2 נגד- 0 אושר אישור מוסדות ציבור לעניין סעיף 46 לפקודת מס הכנסה

יעקב ליצמן: אנחנו עוברים לאישור מוסדות ציבור לעניין סעיף 46 לפקודת מס הכנסה.

יעקב ליצמן: אני מדבר על פנייה מס' 014041202.

יעקב ליצמן: הכל בסדר ברשימה הזאת?

רחל נוימן: כן.

יעקב ליצמן: מי בעד 014041202, ירים את ידו?

יעקב ליצמן: ה צ ב ע ה בעד – 2 נגד – 0 אושר רשימות מס' 01084403 ו-01095503.

יעקב ליצמן: הכל בסדר?

רחל נוימן: כן.

רחמים מלול: אנחנו לא אישרנו עמותה ששר או חבר כנסת עמד בראשה.

רחל נוימן: אם הוא חבר ועדת הכספים יש בעיה.

רחמים מלול: לכמה חברים בוועדה הזאת היתה בעיה עם אותו חבר כנסת.

יעקב ליצמן: את נסים זאב פסלו אף על פי שהוא לא חבר ועדת כספים.

רחל נוימן: לא ראינו שום סיבה לפסול את הרב יצחק לוי.

רחמים מלול: לי אין בעיה עם זה, אבל אני רוצה לדעת אם אין פה איפה ואיפה.

רחל נוימן: היו בעיות רציניות בעמותה של ארגון פעולות איבה.

רחל נוימן: העמותה הזאת הוקמה בשנת 1984.

רחל נוימן: העמותה לא אושרה עד היום.

רחמים מלול: ועדת הכספים אימצה בזמנו את העיקרון הזה.

יעקב ליצמן: ועדת הכספים לא תאמץ את זה היום.

רחמים מלול: טענו אז שיש ניגוד עניינים.

שגית אפיק: אצל יחיאל לסרי פתרנו את הבעיה בכך שהוא לא השתתף בהצבעה לגבי אותה עמותה.

רחמים מלול: היתה עמותה של נסים זאב שהגישו לגביה בקשה לפטור על פי סעיף 46.

רחמים מלול: חבר הכנסת פריצקי לא אישר את זה עד שנסים זאב התפטר מהעמותה.

רחמים מלול: מבחינת

רחמים מלול: כם אין בעיה?

רחל נוימן: אין.

רחמים מלול: אני מבקש שזה יהווה תקדים בעתיד.

יעקב ליצמן: מי בעד אישור רשימה מס' 01084403 לגבי סעיף 46 לפקודת מס הכנסה, ורשימה מס'01095503 לגבי חוק מס שבח מקרקעין, ירים את ידו?

יעקב ליצמן: ה צ ב ע ה בעד – 2 נגד – 0 אושר רשימה מס' 1026502.

יעקב ליצמן: רחל, זה בסדר?

רחל נוימן: הכל תקין.

יעקב ליצמן: מי בעד אישור 1026502, ירים את ידו?

יעקב ליצמן: ה צ ב ע ה בעד – 2 נגד – 0 אושר סיכום מאת מזכירות הוועדה של ההחלטות בנושא אישור מוסדות ציבור:

יעקב ליצמן: אישור מוסדות ציבור לענין סעיף 46 לפקודת מס הכנסה וסעיף 61 לחוק מס שבח מקרקעין מכתב שר האוצר מיום י"ט בטבת התשס"ג (24.12.02)(רשימה מס': 02-10265) מכתב שר האוצר מיום ב' בשבט התשס"ג (5.1.03)(רשימה מס': 02-0140412) מכתב שר האוצר מיום ט' בשבט התשס"ג (12.1.03)(רשימה מס': 03-010844)

יעקב ליצמן: רשימה מס': 02-10265 רשימה מס': 02-0140412 רשימה מס': 03-010844

יעקב ליצמן: לפי סעיף 61 לחוק מס שבח מקרקעין.

יעקב ליצמן: תיקונים בתקנון הבורסה – עיגון הנחיות זמניות בדבר ביטול עסקאות

אלעזר אמיר: יש כאן הסדר שבא להחליף הסדר שפקע לפני חודש, חודש וחצי.

אלעזר אמיר: ההסדר שמונח על השולחן הוא החוכמה המצטברת של הבורסה לתיקון הטעויות החל ממועד החלת שיטת המסחר ברצף בשנת 1997.

אלעזר אמיר: בגדר ההסדר יש שני סוגי ביטולים: ביטול אוטומטי, כשברור שמדובר בעיסקה שבטעות יסודה, וביטול בשיקול דעת, שזה בין היתר מחמת העובדה שהוא עשוי להשפיע על צדדים שלישיים.

אלעזר אמיר: בשני הסוגים האלה מותנית למנכ"ל הבורסה סמכות לבטל את העיסקה.

יעקב ליצמן: אנחנו מצביעים על תיקון תקנון הבורסה – עיגון הנחיות זמניות בדבר ביטול עיסקאות.

יעקב ליצמן: מי בעד, ירים את ידו?

יעקב ליצמן: ה צ ב ע ה בעד – 1 נגד – 0 אושר

אלעזר אמיר: זה מושג טכני שמשתמשים בו בז'רגון הבורסאי.

אלעזר אמיר: כשיש תנודת מחיר מאוד מאוד חריפה המערכת יכולה להפעיל את "מנתק הזרם".

רחמים מלול: איזו פעולה אתם עושים באותה הפסקת זרם?

אלעזר אמיר: יש הפסקת מסחר קצובה.

רחמים מלול: זאת הפסקה פסיכולוגית?

אלעזר אמיר: כן.

אלעזר אמיר: אחרי פרק זמן של 45 דקות מחודש המסחר, מתוך הנחה שהציבור יכלכל את מעשיו ולא יפעל בצורה פראית, לא ראויה ולא שקולה.

רחמים מלול: ואם זה ממשיך?

אלעזר אמיר: אם זה מגיע לכדי 12% תנודה, אזי הכלל אומר שמפסיקים את המסחר לחלוטין.

אלעזר אמיר: לא זה מה שעומד כאן על הפרק.

אלעזר אמיר: כאן מדובר על איזו שהיא סיטואציה פינתית, כשכולנו מקווים שהיא תאורטית.

רחמים מלול: אתה מדבר על המדד, נכון?

אלעזר אמיר: אני מדבר על המדד.

אלעזר אמיר: כאן מדובר באירוע שמתייחס לשלב הפתיחה.

אלעזר אמיר: בשלב הפתיחה יש איזה שהוא חלל משפטי, שכולנו מקווים שהוא תיאורטי, שבו יכול שתהיה סיטואציה של תנודת שער בלמעלה מ-8%.

אלעזר אמיר: כתוצאה מזה שהמרכיבים של המדד נעו ביותר מ-8%, ההחלטה לגבי הפסקת המסחר תתקבל רק לאחר קרות האירוע.

אלעזר אמיר: אנחנו רוצים לקבוע כאן הסדר שההחלטה תתקבל עם האירוע, וזאת על-מנת לתת שהות לציבור לקבל החלטת השקעה מושכלת לגבי מסחר הפתיחה.

רחמים מלול: איך פעל "מנתק הזרם"?

רחמים מלול: האם כאשר ראיתם שבתחילת המסחר הייתה ירידה במדד הכללי של 8% הפסקתם את המסחר?

שאול ברונפלד: מקור השם "מנתק זרם" זה מה שאנחנו מכירים מהחשמל בבית – כשהעסק מתחמם יותר מידי הפקק קופץ ועוצר את זה.

שאול ברונפלד: זה בעצם הרעיון כאן.

שאול ברונפלד: על פי ההנחיות כפי שהן מנוסחות היום, יכול מאוד להיות שהפקק יקפוץ מאוחר מידי.

שאול ברונפלד: אנחנו רוצים שבשנייה אחת לפני שזה מגיע ל-12% נעצור את זה.

רחמים מלול: ואז מי שמכר בירידה.

רחמים מלול: .

שאול ברונפלד: הוא לא יכול למכור.

רחמים מלול: מה נהוג בבורסות בחו"ל?

שאול ברונפלד: 16% ו-20%.

שאול ברונפלד: כולם כאן מדברים על ירידות, אבל צריך לזכור שזה עובד גם כאשר יש עליה.

שאול ברונפלד: אני יודע שבזמן האחרון זה לא היה.

יעקב ליצמן: מי בעד תיקונים בתקנון הבורסה – "מנתק זרם" במסחר הפתיחה, ירים את ידו?

יעקב ליצמן: ה צ ב ע ה בעד – 2 נגד – 0 אושר 5.

יעקב ליצמן: תיקונים בתקנון הבורסה – חלק רביעי

אלעזר אמיר: החלק הרביעי בתקנון הבורסה זה החלק שעניינו הוראות השימור וההשהייה.

יעקב ליצמן: זה הכל היה בהסכמה?

אלעזר אמיר: כן.

שגית אפיק: זה אושר בוועדת המשנה.

יעקב ליצמן: מי בעד תיקונים בתקנון הבורסה – חלק רביעי, ירים את ידו?

יעקב ליצמן: ה צ ב ע ה בעד – 2 נגד – 0 אושר 6.

יעקב ליצמן: תקנות מיסוי מקרקעין (שבח, מכירה ורכישה) (מאגר מידע), התשס"ג-2002

טלי ירון-אלדר: סעיף 105 לחוק מיסוי מקרקעין קובע הסמכה לשר האוצר לקבוע תקנות לפיהן אפשר יהיה לפתוח את מאגר המידע של מס שבח לציבור הרחב.

טלי ירון-אלדר: המטרה היא לאפשר לציבור הרחב להיכנס לתוך מאגרי הנתונים של מכירה ורכישה של נכסי מקרקעין.

טלי ירון-אלדר: אנחנו צריכים לאזן בין הרצון לפתוח את המאגר ובין הצורך להגן על פרטיותם של אנשים – לא למסור את הפרטים של בעלי הנכסים, למנוע מקרים שבהם דרך זהות הנכסים אפשר להגיע לפרטים של האנשים ולעסקאות שהם עשו.

טלי ירון-אלדר: אנחנו התחייבנו בפני בג"ץ שנתקין את התקנות האלה.

טלי ירון-אלדר: התקנות האלה כוללות את דרך הפתיחה ואת דרך ההתחברות.

סמדר אלחנני: ממתי זה מתחיל לפעול?

טלי ירון-אלדר: מיד עם הפרסום.

שוש שחם: אנחנו מברכים על התקנות.

שוש שחם: מה שחסר בתקנות זה פרק הזמן עד שמקבלים תשובה.

שוש שחם: זה צריך להיות מעוגן בתקנות.

שוש שחם: בשבילי דחוף לקבל את התשובה באופן מיידי.

שוש שחם: צריך שיהיה כתוב כאן

שוש שחם: שהתשובה היא תוך כמה שעות.

טלי ירון-אלדר: לא צריך לכתוב כלום, כי כתוב שהמידע יימסר ישירות למחשב שממנו נשלחה השאילתה.

שוש שחם: תוך כמה זמן?

טלי ירון-אלדר: בכפוף לזמני פעולת ההתקשרות למאגר המידע ולעומס במערך התקשורת, כלומר מיידית.

שוש שחם: אז שיהיה כתוב שזה מיידית.

טלי ירון-אלדר: המטרה היא להעביר את זה מיידית.

רחמים מלול: מה זה מיידית?

שוש שחם: הייתי אומרת להגביל את זה כך שזה יהיה עד 24 שעות.

יעקב ליצמן: הנציבה אומרת שזה מיידי.

יעקב ליצמן: אם פה ושם קורה משהו, המיידית יכול לקחת עוד יום.

יעקב ליצמן: ברור שלא רוצים לסחוב זמן.

יעקב ליצמן: בלי להיכנס לוויכוחים אם כן או לא, ברור שהכוונה היא מיידית.

סמדר אלחנני: איך יבוצע התשלום?

טלי ירון-אלדר: בהתחברות יש התחייבות לתשלום.

סמדר אלחנני: לאיפה אני מתחברת?

טלי ירון-אלדר: שה"ם.

סמדר אלחנני: זאת צריכה להיות כתובת אינטרנט.

טלי ירון-אלדר: זה עדיין לא באינטרנט.

טלי ירון-אלדר: אנחנו רוצים לפתוח את זה לאינטרנט, אבל יש לנו כרגע בעיה של אבטחת מידע.

סמדר אלחנני: לא כל בן-אדם מחובר לשה"ם.

טלי ירון-אלדר: מותר לו להתחבר.

סמדר אלחנני: אבל אני רוצה לדעת עיסקה אחת.

טלי ירון-אלדר: כרגע זה בעייתי.

טלי ירון-אלדר: אנחנו נאפשר את זה רק למי שיתחבר בצורה ממוחשבת.

שוש שחם: מה שחסר כאן זה גם אפשרות להגיע למס שבח ולבקש את התשובה המיידית מהפקיד.

שוש שחם: לא כולם מחוברים לשה"ם.

שוש שחם: רואי חשבון מחוברים לשה"ם.

שוש שחם: כשאני באה לרואה חשבון הוא רוצה ממני כסף על שימוש במחשב שלו.

סיגל אבירם: יש שירות של 171, שמתקשרים ואפשר לקבל פרטים מרשם החברות.

סיגל אבירם: אפשר לעשות אותו דבר גם פה.

טלי ירון-אלדר: החיבור פה הוא לא רק למייצגים.

טלי ירון-אלדר: אני לא יכולה להעמיד עכשיו פקידים כי אין לנו את המשאבים ואין לנו את היכולת.

יעקב ליצמן: כמה זמן יקח עד שזה יהיה באינטרנט?

טלי ירון-אלדר: לא יעבור הרבה זמן.

יעקב ליצמן: אנחנו נבדוק תוך חצי שנה איך זה עובד.

שוש שחם: למה לא לבוא עם טופס?

טלי ירון-אלדר: אנחנו הולכים לעידן של שנת 2003, אנחנו לא חוזרים לעידן שבו עומדים כדי לקבל את הטפסים מהפקידים.

איתן צחור: רק יועצי מס מחוברים לשה"ם, אף עורך דין לא מחובר.

איתן צחור: הייתי מציע שיאפשרו ללשכות עצמן – לשכת רואי חשבון, לשכת עורכי דין, לשכת יועצי המס – להיות מחוברים.

טלי ירון-אלדר: אין שום בעיה.

טלי ירון-אלדר: זה לא סגור רק למייצגים.

יעקב ליצמן: כמה עולה החיבור הזה?

טלי ירון-אלדר: כמה אלפי שקלים.

שוש שחם: זה כסף.

שוש שחם: כשמישהו מוכר דירה ורוצה אינפורמציה הוא לא ישלם אלפי שקלים.

טלי ירון-אלדר: יוכלו להתחבר ללשכת עורכי הדין בחיבור רגיל.

איתן צחור: אולי תעשי את זה כך שזה יהיה יותר קל?

טלי ירון-אלדר: אנחנו נשב עם כל הלשכות ונראה איך אנחנו מאפשרים את חיבורן למאגר.

איתן צחור: יש לאחרונה דליפות לגבי מס שבח.

איתן צחור: אני זומנתי בנושא של מס רכישה.

איתן צחור: למחרת התפרסם בעיתון שבבניין יש מעלימי מס.

איתן צחור: לדעתנו זה חמור מאוד.

טלי ירון-אלדר: בדקתי את העניין הזה.

טלי ירון-אלדר: אתה מדבר על מקרה אחד.

איתן צחור: מדובר ב-50 דיירים.

טלי ירון-אלדר: אני מדברת על תיק אחד שנבדק.

איתן צחור: הזמינו את כל הדיירים לחקירות.

טלי ירון-אלדר: לא הזמינו לחקירות.

איתן צחור: מה זה חולון?

טלי ירון-אלדר: זה לא מחלקת חקירות.

טלי ירון-אלדר: זה תיק אחד מבין הרבה מאוד תיקים.

טלי ירון-אלדר: בעיני זה חמור מאוד.

איתן צחור: זה לא פחות חמור מלהעלים מס רכישה.

יעקב ליצמן: מי בעד תקנות מיסוי מקרקעין (שבח, מכירה ורכישה) (מאגר מידע), התשס"ג-2002; תקנות מיסוי מקרקעין (שבח, מכירה ורכישה), (תנאים למסירת מידע), התשס"ג-2002, ירים את ידו?

יעקב ליצמן: ה צ ב ע ה בעד – 1 נגד – 0 אושר 7.

יעקב ליצמן: תקנות מס הכנסה (תיאומים בשל אינפלציה) (הוראות לעניין מוכר שחלו עליו הוראות

יעקב ליצמן: על איזה מוכר לא חלות הוראות החוק?

טלי ירון-אלדר: על כאלה שחל עליהם חוק התיאומים בשל אינפלציה.

טלי ירון-אלדר: סעיף 6 בחוק התיאומים בשל אינפלציה קובע את מיסוי ניירות הערך.

טלי ירון-אלדר: מדובר בחברות שיש להן פעילות עסקית, שיש להן הוצאות מימון.

טלי ירון-אלדר: המיסוי על פי החוק הוא מיסוי של 36%.

טלי ירון-אלדר: התקנות האלה מתייחסות לסיטואציה שבה יש מישהו שהפסיקו לחול עליו התנאים של חוק התיאומים בשל אינפלציה.

טלי ירון-אלדר: לגבי נייר הערך יש לו שתי תקופות: יש לו תקופה שהחוק חל לגביו, ויש לו תקופה שהחוק לא חל לגביו.

טלי ירון-אלדר: התקנות האלה קובעות שבמכירה בעתיד של נייר הערך יראו שתי תקופות: תקופה אחת שהחוק חל לגביו, ויחול שיעור המס של 36%, ותקופה שלאחר מכן שלגביה יש שיעור מס אחר.

יעל ייטב: אנחנו מורידים את ההגדרה של המועד הקובע.

יעקב ליצמן: מה זה אומר?

טלי ירון-אלדר: יש הגדרה של המועד הקובע שלא עשינו בה שימוש.

יעל ייטב: ב-2א אנחנו רוצים לכתוב "על אף האמור בכל דין במכירת נייר ערך".

יעל ייטב: על יתרת רווח ההון הריאלי קבענו את שיעורי המס שקבועים בפקודת מס הכנסה, לא התייחסנו למצב שאולי יש פטור, לכן נרצה להוסיף שאם הוא זכאי לפטור לפי פקודת מס הכנסה על יתרת רווח ההון הריאלי הוא יהיה פטור.

יעל ייטב: התחולה צריכה להיות בשנת 2003 במקום ב-2004.

יעקב ליצמן: מי בעד תקנות מס הכנסה (תיאומים בשל אינפלציה) (הוראות לעניין מוכר שחלו עליו הוראות החוק), התשס"ג-2003, ירים את ידו?

יעקב ליצמן: ה צ ב ע ה בעד – 2 נגד – 0 אושר

טלי ירון-אלדר: לאורך כל הרפורמה עשינו אבחנה בין חיובי המס על הסכומים הריאליים לחיובי המס על הסכומים הנומינאליים.

טלי ירון-אלדר: אמרנו על סכומים ריאליים 15%, על נומינאליים 10%.

טלי ירון-אלדר: על הפרשי הצמדה מלאים אנחנו נותנים פטור.

טלי ירון-אלדר: על מה שמעבר להפרשי הצמדה יש 15%.

טלי ירון-אלדר: אנחנו רואים הפרשי הצמדה חלקיים כמשהו נומינאלי, לא כמשהו ריאלי.

רחמים מלול: מה זה חלקיים?

טלי ירון-אלדר: למה אנחנו רואים את זה כנומינאלי ולא כריאלי?

טלי ירון-אלדר: כי הפרשי הצמדה חלקיים יכולים בקלות להחליף סכומים נומינאליים, כמו למשל שיש לי הפרשי הצמדה שהם רק על 3% מסכום החוב.

טלי ירון-אלדר: כשלא אומרים מדד או דולר במלואו ומה שמעבר לזה חייב ב-15%, המשמעות של זה היא שזה הופך להיות כמו חישוב נומינאלי, כלומר חייב במס מופחת של 10% אבל לא זכאי לפטור של הפרשי הצמדה.

טלי ירון-אלדר: קבוצת המקרים האלה היא לא חדשה, היא מופיעה פה, היא גם מופיעה בהגדרה של הנומינאלי.

סיגל אבירם: למה זה חל גם על אלה שהם חלק מהתקופה?

טלי ירון-אלדר: אם אתה מחזיק משהו שנה ונתת הפרשי הצמדה על חצי שנה, מאותו רגע זה הפך להיות כמו נומינאלי.

טלי ירון-אלדר: ברגע שאתה לוקח משהו חלקי, הוא מעוות את החישוב של הפרשי הצמדה.

טלי ירון-אלדר: מזה זה נולד.

טלי ירון-אלדר: מה שמעל הפרשי ההצמדה זה ריבית שחייבת ב-15%, אין בעיה, אבל מה שהוא לא מהסוג הזה לא יכול לקבל פטור ויהיה נומינאלי.

טלי ירון-אלדר: זה עושה את הסדר בין כל הקבוצות.

סמדר אלחנני: כל ההפרדה בין שיעור מס נפרד לרווח ריאלי, בין שיעור מס נפרד לנומינאלי מיותרת.

סמדר אלחנני: אני לא מבינה למה לא לקחו מיסוי רק על החלק הריאלי.

סמדר אלחנני: תמיד אפשר לחשב את ההצמדה למדד, לא חשוב איזה עסקה.

סמדר אלחנני: מי שחייב את המס יכול לחשב את הרווח הנומינאלי, לקזז אותו ורק על החלק הריאלי לגבות שיעור מס אחיד.

סמדר אלחנני: זה היה חוסך את כל הפרצות שנוצרות.

אוסקר אבו-ראזק: איך תעשי את זה?

סמדר אלחנני: אין בעיה לעשות את זה.

יעקב ליצמן: זה לא לעכשיו.

איתן צחור: הפרשי הצמדה חלקיים זה לעשות הפרשי הצמדה על דבר שהוא בעצם ריבית.

איתן צחור: לבוא ולומר היום שכל הפרשי הצמדה פחות מהמדד מתחייבים במס.

איתן צחור: .

טלי ירון-אלדר: זה לא מה שאני אומרת.

אוסקר אבו-ראזק: זה רק על תוכניות חיסכון ופיקדונות.

אוסקר אבו-ראזק: אם התוכנית צמודה או הפיקדון צמוד, המס יהיה 15% על הריבית הריאלית, ואם לא, זה יהיה 10% על הכל.

טלי ירון-אלדר: ואז לא צריך לתת פטור על הפרשי הצמדה.

אוסקר אבו-ראזק: הדוגמה הטובה ביותר היא של מישהו שמפקיד כסף בבנק ל-4 ימים, ומקבל איזו שהיא ריבית.

אוסקר אבו-ראזק: הריבית שהוא מקבל חייבת ב-10% מס.

אוסקר אבו-ראזק: זאת המטרה של התקנה הזאת.

איתן צחור: את זה גם אני הבנתי.

איתן צחור: מהניסוח זה לא מובן.

אוסקר אבו-ראזק: למה?

איתן צחור: מהניסוח אפשר להבין שאם יש לי שנה שלמה, למעט יום אחד מהשנה, אני משלם על זה מס.

אוסקר אבו-ראזק: אף אחד לא יפקיד פיקדון בבנק לשנה כשהוא לא צמוד למדד באופן מלא.

אוסקר אבו-ראזק: המטרה של הסעיף הזה היא רק לגבי אותם פיקדונות שקליים יומיים.

טלי ירון-אלדר: אנחנו לא צופים היום שיהיו עיוותים.

טלי ירון-אלדר: אם נצטרך נבוא ונתקן את זה.

אוסקר אבו-ראזק: בחוק כתוב שאם המדד יעלה מעל כך וכך שר האוצר יתקן.

רחמים מלול: מה לגבי פיקדון בפק"מ שבועי שמתחדש כל 7 ימים?

טלי ירון-אלדר: הפיקדון הזה חייב ב-10% מס, לא קשור לתקנות האלה.

רחמים מלול: ומה אם האדם החזיק את זה שנה בצורה הזאת?

טלי ירון-אלדר: הוא מחדש את זה כל שבוע.

טלי ירון-אלדר: אם הוא מחזיק את זה שנה, רוב הסיכויים שהוא ישלם 15% על הרווחים הריאליים.

רחמים מלול: תלוי במדד.

טלי ירון-אלדר: תלוי במדד ובריבית.

רחמים מלול: זה לא בסדר, כי יש אנשים שחושבים שהם יזדקקו לכסף הזה בעוד שבוע, בעוד שבועיים או בעוד חודש, ובסוף מחזיקים את הכסף במשך שנה.

רחמים מלול: מדוע תחשבי להם את זה נומינאלי ולא ריאלי?

טלי ירון-אלדר: בגלל זה הוא קיבל שיעור מס נמוך יותר.

רחמים מלול: ואם המדד היה 8%?

טלי ירון-אלדר: תלוי כמה ריבית הוא קיבל.

יעקב ליצמן: מי בעד תקנות מס הכנסה (קביעת הפרשי הצמדה חלקיים), התשס"ג-2003, ירים את ידו?

יעקב ליצמן: ה צ ב ע ה בעד – 2 נגד – 0 אושר צו מס הכנסה (קביעת תשלומים ששולמו מקרן השתלמות כהכנסה) (תיקון מס'), התשס"ג-2003

טלי ירון-אלדר: בעקבות הדיון בוועדת הכספים בנושא של קרנות ההשתלמות והגבלת הזמן, נקבע בחקיקה ראשית שיום התחילה יהיה 1 לדצמבר.

טלי ירון-אלדר: בעקבות זה היינו צריכים לתקן את תקנות הניכוי במקור שעברו קודם, ולהתאים את יום התחילה שבתקנות הניכוי במקור ליום התחילה שנקבעה בחקיקה הראשית.

טלי ירון-אלדר: מכיוון שסעיף ההגדרה נשמט אנחנו מוסיפים אותו.

יעקב ליצמן: מי בעד צו מס הכנסה (קביעת תשלומים ששולמו מקרן השתלמות כהכנסה) (תיקון מס'), התשס"ג-2003; תקנות מס הכנסה (ניכוי מסכומים ששולמו מקרן השתלמות) (תיקון), התשס"ג-2003, ירים את ידו?

יעקב ליצמן: ה צ ב ע ה בעד – 2 נגד – 0 אושר

טלי ירון-אלדר: קבענו עיקרון שאומר שמי שתושב ישראל יחוייב במס על ההכנסות שלו, לא משנה אם הן בארץ או בחו"ל.

טלי ירון-אלדר: הבעיה בקביעה הזאת היא שאפשר לעקוף אותה על ידי הקמת חברה תושבת חוץ.

טלי ירון-אלדר: כל מה שאני עושה, בהבדל מהמצב הקודם, זה במקום לקבל את שכר הטירחה לעצמי, החברה מקבלת אותה.

טלי ירון-אלדר: מתי זה אפשרי?

טלי ירון-אלדר: זה אפשרי כשמדובר במשלח יד, כלומר בדברים שלא כרוכים בנכסים קבועים, במלאי, אלא כרוכים ביכולות של האדם, בשירות.

טלי ירון-אלדר: זה לא מחוייב במס.

טלי ירון-אלדר: לכן באנו ואמרנו שבמקום שיש חברה כזאת בשליטה מלאה של ישראלי, ההכנסה תהיה חייבת במס בישראל.

טלי ירון-אלדר: מכאן הגיעה הרשימה של משלחי היד.

טלי ירון-אלדר: אין לי בעיה להבהיר ולומר שמדובר בכישורים מיוחדים שקשורים בתחומים האלה.

יעקב ליצמן: איזה כישורים יש בסעיף של דת?

רחמים מלול: ביתר משלחי היד אין סכנה בהקמת חברה?

טלי ירון-אלדר: ברגע שמדובר בפעילות שקשורה במכונות, בציוד, במלאי ואתה פועל במסגרת חברה תושבת חוץ זה לא מצב שאתה עוקף את הדין.

טלי ירון-אלדר: למה?

טלי ירון-אלדר: כי בסיטואציה כזאת זה לא מישהו שיושב בישראל ונוסע כדי לתת את השירות בחו"ל, אלא החברה עצמה יושבת ופועלת בחו"ל.

טלי ירון-אלדר: זאת סיטואציה שונה.

טלי ירון-אלדר: ההתמקדות היתה באותם בעלי משלחי יד, שזה דבר שתלוי רק בבן-אדם.

איתן צחור: כשמדברים על משלח יד מדברים על מקצוע, כמו עורך דין.

איתן צחור: פה מדובר על תחומים באופן כללי.

איתן צחור: אם תיקחו לדוגמה את המקרה הראשון של אבטחה, זה מתייחס לשומר הסף של הבניין, למנהל של המודיעין ולעוד אין ספור של דברים.

איתן צחור: אני מציע לכתוב את המקצוע כפי שהוא.

איתן צחור: האם מוכר כדורי ספורט נכלל בהגדרה של ספורטאי?

אוסקר אבו-ראזק: מוכר כדורי ספורט זה עסק, זה לא משלח יד.

טלי ירון-אלדר: איתן, צריך לזכור שאנחנו נמצאים בהגדרה של משלח יד.

איתן צחור: טלי, את יוצרת אי בהירות אצל הציבור.

יעקב ליצמן: מה אתה מציע?

איתן צחור: אני מציע לומר חזן, כומר, לא שירותי דת.

טלי ירון-אלדר: כתוב "עיסוק או מקצוע מהמנויים להלן".

איתן צחור: זה סעיף ההסמכה.

טלי ירון-אלדר: זה כתוב גם פה.

טלי ירון-אלדר: אני מציעה שייאמר שמכירת מלאי היא לא חלק מעיסוקו, ואז זה מוריד את כל היצרנים, מוריד את כל המפעלים.

סיגל אבירם: יצרן של תוכנות מחשבים יכול שנתיים, שלוש לייצר ועוד לא למכור מלאי.

טלי ירון-אלדר: אני אומרת שמכירת מלאי אינה חלק מעיסוקו.

רחמים מלול: האם סעיף הדוגמנות כולל גם את הדוגמנית וגם את האמרגן שלה?

טלי ירון-אלדר: רק את הדוגמנית.

רחמים מלול: האם אמרגנות כולל את כל התחומים של אמרגנות?

טלי ירון-אלדר: כן.

איתן צחור: אינסטלטור זה משלח יד?

טלי ירון-אלדר: בוודאי.

טלי ירון-אלדר: למה אינסטלטור יכול להקים חברה ולא להתחייב במס בישראל?

איתן צחור: אתם מפלים לרעה את בעלי משלח היד לעומת כל היתר.

איתן צחור: את זה קיבלנו.

איתן צחור: אנחנו רק מבקשים שלא תרחיבו את זה לדברים שהם לא משלח יד.

טלי ירון- אלדר: בחוק כתוב עיסוק או מקצוע, לא משלח יד.

איתן צחור: כשהצבענו ברפורמה על משלחי יד, הצבענו על משלח יד מסוג מסויים.

איתן צחור: ההגדרות פה מאוד רחבות.

שוש שחם: מה שצריך להיות המוביל זה החקיקה הראשית.

שוש שחם: ההגדרה של משלח יד בחקיקה ראשית היא עיסוק, מקצוע.

שוש שחם: .

שוש שחם: יש את סעיף 5 שמדבר על חברת משלח יד זרה.

שוש שחם: אולי ההגדרה של משלח יד בחקיקה ראשית טובה גם פה.

איתן צחור: אני מוכן להמציא לכם תוך 24 שעות תרגום לכל אחד מהמקצועות שיש פה.

טלי ירון-אלדר: אתה לא תוכל לכלול את הכל.

איתן צחור: תוסיפי.

טלי ירון-אלדר: יש ויכוח עקרוני בינינו אם מדובר רק בבעלי מקצוע שיש להם תואר באוניברסיטה, או מדובר גם בכל מי שנותן שירות אישי.

איתן צחור: לא אמרתי תואר באוניברסיטה.

איתן צחור: משלח יד זה לא תואר באוניברסיטה.

טלי ירון-אלדר: אני מציעה, כדי להבהיר את הכוונה, להוסיף משפט האומר עיסוק או מקצוע מהמנויים להלן יהיה משלח יד מיוחד, ומשפט שאומר שמכירת מלאי אינה חלק ממהלך עסקו.

שוש שחם: ידע זה גם מלאי.

טלי ירון-אלדר: מכירת ידע זה לא מלאי.

טלי ירון-אלדר: אני מוכנה לחיות עם זה שמישהו פעם יטען שידע זה מלאי, למרות שלדעתי מכירת ידע זה לא מלאי.

איתן צחור: אני מציע שייאמר בסייפה: ובלבד שכל האמור לעיל אינם מלאי ומהווים משלח יד.

טלי ירון-אלדר: כתוב "עיסוק או מקצוע מהמנויים להלן יהיו משלח יד".

יעקב ליצמן: מי בעד צו מס הכנסה (קביעת משלח יד מיוחד), התשס"ג-2002, עם התיקון שהציעה הנציבה, ירים את ידו?

יעקב ליצמן: ה צ ב ע ה בעד – 2 נגד – 0 אושר צו הפיקוח על היהלומים, יבואם ויצואם (הוראת שעה), התשס"ג-2003

אורית עירי: צו הפיקוח על היהלומים קובע תשלום היטל על יהלומים מלוטשים שמיובאים.

אורית עירי: הצו קובע שיעור של 2 פרומיל.

אורית עירי: בשנת 2001 הגיעו ההכנסות מההיטל לכ-14 מיליון, ובשנת 2002 חל גידול דרסטי וההכנסות הגיעו ל-25 מיליון.

אורית עירי: אנחנו מעוניינים להוריד את שיעורי ההיטל.

יעקב ליצמן: לאיפה הכסף הולך?

אורית עירי: למכון היהלומים.

אפרים רביב: אנחנו מברכים על המהלך.

סמדר אלחנני: בדברי ההסבר כתוב "כל ההכנסות מההיטל מועברות למכון היהלומים הישראלי לצורך קידום מטרות המכון".

סמדר אלחנני: אני לא רואה למה ועדת הכספים של הכנסת צריכה להיות מעורבת בגביית היטל שמיועד למימון מפעל.

אריה לב רודריג: זה לא למטרות המכון, זה למטרות הענף.

אריה לב רודריג: המשרד גובה את הכסף מכוח צו הפיקוח על היהלומים.

אריה לב רודריג: בזמנו היה היטל על ייבוא של חומרי גלם.

אריה לב רודריג: את זה הורידו.

אריה לב רודריג: המשרד הגיע למסקנה שבמקום לגבות את ה-2 פרומיל, יגבו השנה 1.75 פרומיל ובשנתיים הבאות 1.5.

יעקב ליצמן: במה עוזרת ההפחתה?

אריה לב רודריג: זאת הקלה ליהלומנים.

אפרים רביב: אנחנו עושים את כל המאמצים להחזיק את תעשיית היהלומים בארץ.

רחמים מלול: ההיטל נגבה מהערך המלוטש או מהערך הגולמי?

אריה לב רודריג: מהמלוטש.

יעקב ליצמן: מי בעד צו הפיקוח על היהלומים, יבואם ויצואם (הוראת שעה), התשס"ג-2003, ירים את ידו?

יעקב ליצמן: ה צ ב ע ה בעד – 2 נגד – 0 אושר תקנות מס הכנסה (כללים לחישוב המס בשל החזקה ומכירה של יחידות השתתפות בשותפות לחיפושי נפט) (תיקון), התשס"ג-2002

טלי ירון-אלדר: בתחילת כל שנה אנחנו מביאים תקנות שמעדכנות סכומים ביחס לשנים קודמות.

טלי ירון-אלדר: דרך העדכון היא מדדית.

טלי ירון-אלדר: ליחידות לחיפושי נפט יש הקלה מאוד מיוחדת בכך שמתירים אותם כהוצאה ביום ההשקעה.

סמדר אלחנני: אין את זה בשום השקעה אחרת בעולם.

טלי ירון-אלדר: כבר שנים מתירים אותם כהשקעה, ולכן במועד המכירה שלהם מחייבים אותם במס המלא, לא במס המוגבל.

טלי ירון-אלדר: כל מה שיש פה זה המשך של ההסדר הקיים לעוד שנה.

סמדר אלחנני: בספר התקציב כתוב מהי הטבת המס למו"פ, לחיפושי נפט ולסרטים.

סמדר אלחנני: כל זה נותן 50 מיליון ₪.

סמדר אלחנני: במצב שאנחנו נמצאים בו, האם יש מקום לתת את הטבת המס הזאת?

טלי ירון-אלדר: גם אם כן וגם אם לא זה לא צריך להיות במסגרת הזאת.

יעקב ליצמן: מי בעד תקנות מס הכנסה (כללים לחישוב המס בשל ההחזקה ומכירה של יחידות השתתפות בשותפות לחיפושי נפט) (תיקון), התשס"ג-2002, ירים את ידו?

יעקב ליצמן: ה צ ב ע ה בעד – 2 נגד – 0 אושר צו מס הכנסה (קביעת תשלומים בעד שירותים או נכסים כהכנסה) (תיקון),

טלי ירון-אלדר: התקנה הזאת קובעת מתי צריך לנכות במקור משירותים ונכסים.

טלי ירון-אלדר: לגבי חברות מעל מחזור מסויים יש עדכון של המחזור.

יעקב ליצמן: מי בעד צו מס הכנסה (קביעת תשלומים בעד שירותים או נכסים כהכנסה) (תיקון), התשס"ג-2002, ירים את ידו?

יעקב ליצמן: ה צ ב ע ה בעד – 2 נגד – 0 אושר תקנות מס הכנסה (ניכויים מהכנסות משקיעים בסרט בישראל) (תיקון),

טלי ירון-אלדר: מה שהסברתי לגבי הנפט חל גם פה.

שגית אפיק: משרד המדע, התרבות והספורט ביקש להגיד שהוא תומך בזה.

רחמים מלול: מה התקרה המחושבת?

טלי ירון-אלדר: אני לא זוכרת.

יעקב ליצמן: מי בעד תקנות מס הכנסה (ניכויים מהכנסות משקיעים בסרט בישראל) (תיקון), התשס"ג-2002, ירים את ידו?

יעקב ליצמן: ה צ ב ע ה בעד – 2 נגד – 0 אושר תקנות מס הכנסה (שיעור המס על הכנסה בעד עבודה במשמרות

טלי ירון-אלדר: מדובר בתקנות שקובעות הקלות לעבודה במשמרת שנייה ושלישית.

טלי ירון-אלדר: התקנות האלה כבר תקפות הרבה זמן.

טלי ירון-אלדר: אנחנו מבקשים הארכה שלהן לעוד שנה.

סמדר אלחנני: בדברי ההסבר נתתם את הסכומים של 1990.

סמדר אלחנני: אני תרגמתי את זה לסכומים של שנת 2003.

סמדר אלחנני: הכנסה מוגבלת בגינה ניתנת הטבה היא 104 אלף ₪ לשנה.

סמדר אלחנני: אפשר היה לעצור את ההצמדה של הדברים האלה.

סמדר אלחנני: הזיכוי המרבי לחודש הוא 765 ₪ לחודש.

סמדר אלחנני: העלות התקציבית של זה היא 170 מיליון ₪ לשנת 2003.

סמדר אלחנני: אני לא יודעת למה צריך לתת הקלת מס לאנשים שעובדים.

סמדר אלחנני: צריך לחשוב על אנשים שלא עובדים, לא על אנשים שעובדים.

סמדר אלחנני: יש פה תקנה נוספת שמאריכה את התוקף של שיעור הפחת.

סמדר אלחנני: יש שיעור פחת מואץ בציוד שמופעל במשמרות.

סמדר אלחנני: על עבודה במשמרות נותנים הקלה דרך הציוד והקלה דרך העבודה.

סמדר אלחנני: תתנו הקלה אחת, לא שתיים.

חזקיה ישראל: הנושא של הפחת מתייחס לחברה, והנושא של שירותי משמרות מתייחס לעובדים.

סמדר אלחנני: זה גם לחברה.

חזקיה ישראל: הנושא של הפחת הוא דחייה של תשלום במס.

חזקיה ישראל: נציגי מס הכנסה יכולים להעיד.

חזקיה ישראל: הנושא של עבודה במשמרות הוא חשוב לעובדים, לא צריך שהם יהיו מובטלים כדי שהמדינה תעזור להם.

חזקיה ישראל: עובדה שהממשלה החליטה להאריך את הדבר הזה.

חזקיה ישראל: אנחנו מציעים לאשר גם את זה וגם את זה.

סמדר אלחנני: אם זה טוב, למה צריך להאריך כל שנה?

יעקב ליצמן: מי בעד תקנות מס הכנסה (שיעור המס על הכנסה בעד עבודה במשמרות) (תיקון), התשס"ג-2002, ירים את ידו?

יעקב ליצמן: ה צ ב ע ה בעד – 2 נגד – 0 אושר 16.

יעקב ליצמן: תקנות מס הכנסה (תיאומים בשל אינפלציה) (שיעור הפחת)

טלי ירון-אלדר: יש לנו פה שיעורי מס מוגדלים לקבוצה שלימה של נכסים.

טלי ירון-אלדר: אנחנו מציעים להשאיר את זה כך לשנה נוספת.

יעקב ליצמן: מי בעד תקנות מס הכנסה (תיאומים בשל אינפלציה) (שיעור הפחת), (תיקון מס' 3), התשס"ג-2002, ירים את ידו?

יעקב ליצמן: ה צ ב ע ה בעד – 2 נגד – 0 אושר

טלי ירון-אלדר: התקנות האלה זה רק עדכון של הסכומים לפי שיעור עליית המדד.

יעקב ליצמן: מי בעד תקנות מס הכנסה (ניכוי התחלתי בעד קופות רושמות) (תיקון), התשס"ג-2002, ירים את ידו?

יעקב ליצמן: ה צ ב ע ה בעד – 2 נגד - 0 אושר 18.

יעקב ליצמן: צו מס הכנסה (הגדלת שיעורי המקדמות) (תיקון), התשס"ג-2002

טלי ירון-אלדר: אנחנו לא עושים פה שום שינוי.

טלי ירון-אלדר: אנחנו לא עוסקים בכל המקדמות, אלא רק במקדמות לפי סכומים.

טלי ירון-אלדר: במקדמות לפי אחוזים, שזה רוב המשק, לא צריך לעשות שום שינוי כי זה נקבע לפי אחוז.

טלי ירון-אלדר: את המקדמות לפי סכומים לפי שנת בסיס שלפני שנתיים, שלוש או ארבע שנים מתאמים לפי שיעור עליית המדד.

טלי ירון-אלדר: זה מה שהתקנות האלה עושות – לוקחות איזו שהיא הערכה של שיעור עליית המדד לשנה הבאה, לוקחות את הנתונים של שיעור עליית המדד בשנה הקודמת ומתאמות את המקדמות מהשנה שבה הן נקבעו לפי שיעור עליית המדד לשנה הנוכחית.

טלי ירון-אלדר: מי שרוצה להקטין את המקדמות יכול להקטין אותן.

טלי ירון-אלדר: מהלך של הקטנת המקדמות הוא מהלך מאוד פשוט, הוא נעשה דרך יועצי המס, דרך רואי החשבון.

טלי ירון-אלדר: אם מישהו חושב שהוא לא ירוויח, הוא יכול להקטין את המקדמות שלו.

טלי ירון-אלדר: יש אחוז גדול של הקטנת מקדמות.

רחמים מלול: איך את יכולה לעשות את זה במצב הנוכחי של המשק?

טלי ירון-אלדר: אנחנו עושים את זה כל השנים לפי שיעור עליית המדד.

טלי ירון-אלדר: בשנים טובות אנחנו לא מבקשים להגדיל מעבר לשיעור עליית המדד, ובשנים פחות טובות אנחנו לא הולכים פחות מזה.

דוד שוורץ: למרות שהתהליך של ההגשה להקטנת מקדמות הוא תהליך פשוט, אפשר לחסוך את התהליך האדמיניסטרטיבי הזה גם לנישומים וגם לשילטונות, ובשנה כמו שנת 2002 להשאיר את המקדמות באותה רמה שהיתה.

טלי ירון-אלדר: אנחנו לא מגדילים מקדמות.

טלי ירון-אלדר: אנחנו לא יכולים לקחת בסיס של 1999 ולהגיד שאנחנו נשארים באותו בסיס.

טלי ירון-אלדר: אין בזה הגיון.

סיגל אבירם: אני מסכימה עם הנציבה שזה איזה שהוא הליך פורמאלי של עדכון המקדמות.

סיגל אבירם: יש בעיה בשנה הנוכחית בעקבות שנה קשה שהיתה.

סיגל אבירם: היו המון החזרי מס בשנה שעברה בעקבות גבייה גדולה מידי של המקדמות.

טלי ירון-אלדר: ההחזרים של שנה שעברה לא שונים מהותית מההחזרים של שנה לפני כן.

טלי ירון-אלדר: אין שינוי מהותי בהחזרים.

טלי ירון-אלדר: אנחנו מאפשרים עדכון של המקדמות בסוף השנה אם מישהו יודע שהוא מפסיד.

טלי ירון-אלדר: הגמישות בקביעת המקדמות מאוד גדולה.

טלי ירון-אלדר: אל תשכחו שאנחנו מתעסקים פה במגזר הכי קטן, שזה המקדמות לפי סכום.

שוש שחם: לפקיד השומה יש שיקול דעת להגדיל את המקדמות לפי המחזור.

טלי ירון-אלדר: רק אם זה בפערים מאוד גדולים יחסית למה שחזו.

שוש שחם: בשנה האחרונה הגדילו בצורה לא סבירה את המקדמות.

שוש שחם: זה שמעלים עכשיו באחוזים כאלה את המקדמות מהווה עידוד לפקידי שומה להעלות את המקדמות, לא להוריד את המקדמות.

טלי ירון-אלדר: זה לפי המדד.

טלי ירון-אלדר: כל שנה אנחנו עושים את זה.

שוש שחם: אין לזה מקום השנה.

חזקיה ישראל: השנה יש בעיה תזרימית, יש בעיה תפעולית ויש מחנק באשראי.

חזקיה ישראל: הדבר הזה יכביד על..

יעקב ליצמן: מה הבקשה שלכם?

שוש שחם: להקטין את זה עד ובחצי.

טלי ירון-אלדר: אין בזה הגיון.

טלי ירון-אלדר: אנחנו מדברים על קבוצה מאוד מצומצמת.

טלי ירון-אלדר: רוב המקדמות נקבעות לפי אחוזים.

טלי ירון-אלדר: כשזה לפי אחוזים אין משמעות למעבר משנה לשנה.

טלי ירון-אלדר: נשארנו עם קבוצה מאוד קטנה שהמקדמות אצלה נקבעות לפי סכומים.

שוש שחם: בשנה שעברה העליתם בחצי מזה.

טלי ירון-אלדר: את יודעת למה?

טלי ירון-אלדר: כי המדד עלה במהלך השנה.

איתן צחור: על מי זה חל?

טלי ירון-אלדר: על קבלנים.

שוש שחם: הבעיה היא עקרונית.

שוש שחם: לכל פקיד שומה יש סמכות ושיקול דעת להעלות את אחוזי המקדמות לכל העצמאיים.

טלי ירון-אלדר: בתנאים מסויימים.

טלי ירון-אלדר: אם תסתכלי על מספר ההקטנות לעומת מספר ההגדלות, יתברר לך שכמות ההקטנות של המקדמות עולה לעין שיעור על מספר ההגדלות של המקדמות.

טלי ירון-אלדר: ההקטנה של המקדמות נעשית בעשרות אלפי תיקים.

שוש שחם: ברגע שמעלים באחוזים לגבי אלה שגובים מהם לפי סכומים, מעלים באחוזים גם לגבי אלה שגובים מהם לפי מחזור.

טלי ירון-אלדר: לא.

טלי ירון-אלדר: יש הבדל בין דרך הגבייה.

סמדר אלחנני: את מטילה פה מס על עסקים.

סמדר אלחנני: לא צריך להיות כלכלן בשביל לדעת ששום דבר לא צמח כמו המדד.

יעקב ליצמן: על אף שהמצב קשה אני מציע להשאיר את זה, כאשר אני מציע שזה ייבדק עוד הפעם לאחר כינון הממשלה החדשה.

טלי ירון-אלדר: אני מוכנה לבדוק את זה עוד הפעם.

יעקב ליצמן: מי בעד צו מס הכנסה (הגדלת שיעורי המקדמות) (תיקון), התשס"ג-2002, ירים את ידו?

יעקב ליצמן: ה צ ב ע ה בעד – 1 נגד – 1 לא אושר אני מבקש רוויזיה.

יעקב ליצמן: 19.

יעקב ליצמן: צו מס הכנסה (תיאומים בשל אינפלציה) (התליית תחולתם של סעיפים

טלי ירון-אלדר: מדובר בשני סעיפים שעוסקים בתיאום מלאי ובתיאום מקדמות.

טלי ירון-אלדר: אלה סעיפים שכשיש אינפלציה נמוכה אין טעם להפעיל אותם.

טלי ירון-אלדר: זה יוצר תיאום של המקדמות ושל המלאי.

טלי ירון-אלדר: אנחנו מבקשים להתלות את תחולתם.

סמדר אלחנני: טלי, את עושה התלייה של הסעיפים האלה כשאת עושה את אומדן האינפלציה מראש.

סמדר אלחנני: איך את יודעת מה תהיה האינפלציה בשנת 2003?

טלי ירון-אלדר: גם בשנים של אינפלציה של 10% או 20% הם לא הופעלו.

טלי ירון-אלדר: הם מתאימים לאינפלציה של 300%,400%.

טלי ירון-אלדר: באינפלציה של היום זה לא רלוונטי.

יעקב ליצמן: מי בעד צו מס הכנסה (תיאומים בשל אינפלציה) (התליית תחולתם של סעיפים 4 ו-5), התשס"ג-2002, ירים את ידו?

יעקב ליצמן: ה צ ב ע ה בעד – 1 נגד – 0 אושר

טלי ירון-אלדר: מדובר בהתאמה לסף המס כדי שהקטין לא יצטרך להגיש דוח.

איתן צחור: במסגרת הזאת אני חושב שצריך לפטור את הקטין מהכנסות על פיקדונות.

טלי ירון-אלדר: אתה מדבר על ריבית?

איתן צחור: כן.

טלי ירון-אלדר: ריבית מצטרפת להכנסות של ההורים שלו.

יעקב ליצמן: מי בעד צו מס הכנסה (סכום המחייב קטין בהגשת דוח) (תיקון), התשס"ג-2002, ירים את ידו?

יעקב ליצמן: ה צ ב ע ה בעד – 2 נגד – 0 אושר 21.

יעקב ליצמן: תקנות מס הכנסה (פטור מהגשת דין וחשבון) (תיקון), התשס"ג-2002

טלי ירון-אלדר: בפקודת מס הכנסה, בסעיף 131 כל מי שיש לו עסק חייב להגיש דוח.

טלי ירון-אלדר: התקנות האלה קובעות מי לא חייב להגיש דוח לשנת 2002.

טלי ירון-אלדר: יש רשימה של אלה שלא חייבים להגיש דוח.

טלי ירון-אלדר: בשנת 2000 עבר תיקון לתקנות, כאשר במסגרת התיקון לתקנות היתה חובה לדווח על כל נכס חוץ.

טלי ירון-אלדר: ההפעלה של התקנה הזאת נדחתה.

טלי ירון-אלדר: לגבי שנת 2002 אנחנו חוזרים לתקנה הישנה, כלומר לא דוחים לחלוטין את היישום של דיווח לגבי נכס חוץ אלא קובעים סף – לדווח לגבי נכס חוץ בתנאי שהוא עולה על שווי של 100 אלף דולר.

שוש שחם: פקודת מס הכנסה מחייבת דיווח כללי.

שוש שחם: יש פטורים מהגשת דוח.

שוש שחם: חלק מהמקורות של ההון השחור במדינת ישראל זה הפטורים מהגשת דוח.

שוש שחם: מבחינה ניהולית ומינהלית קשה לנציבות מס הכנסה להתגבר על הכמויות של הדוחות.

שוש שחם: היה צריך להיות צמצום של הפטורים, לא הרחבה.

שוש שחם: מי מחליט אם השווי של הנכס הוא 100 אלף דולר או 98 אלף דולר?

שוש שחם: זה פתח להעלמה.

טלי ירון-אלדר: אני מעריכה שבשנת 2003 אנחנו נוריד את ההגבלה הזאת וזה לא יהיה 100 אלף דולר.

טלי ירון-אלדר: אנחנו נמצאים בשנת מעבר, שהיא שנה שבה אין חיוב במס על ההכנסות מחו"ל.

טלי ירון-אלדר: אנחנו כן רוצים שיהיה לנו את המידע על הנכסים העיקריים.

סיגל אבירם: מה לגבי יחיד שהיתה לו הכנסה פטורה?

טלי ירון-אלדר: לא חייב בהגשת דוח.

טלי ירון-אלדר: אנחנו לא שינינו.

סיגל אבירם: דיברנו בתחילת הרפורמה על אחד שיש לו הכנסה קטנה מריבית.

טלי ירון-אלדר: זה דוח ל-2002.

טלי ירון-אלדר: זה לפני הרפורמה.

סיגל אבירם: זה רק הכנסה פטורה משכירות?

טלי ירון-אלדר: לדעתי לא צריך לדווח.

יעקב ליצמן: מי בעד תקנות מס הכנסה (פטור מהגשת דין וחשבון) (תיקון), התשס"ג-2002, ירים את ידו?

יעקב ליצמן: ה צ ב ע ה בעד – 1 נגד – 0 אושר 22.

יעקב ליצמן: צו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה)

טלי ירון-אלדר: מדובר בניכוי במקור, כלומר לוקחים את הסכומים לפי שיעור עליית המדד.

יעקב ליצמן: מי בעד צו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה) (תיקון), התשס"ג-2002, ירים את ידו?

יעקב ליצמן: ה צ ב ע ה בעד – 2 נגד- 0 אושר אני מקיים הצבעה על הרוויזיה שלי לגבי צו מס הכנסה (הגדלת שיעורי המקדמות) (תיקון, התשס"ג-2002.

יעקב ליצמן: מי בעד הרוויזיה, ירים את ידו?

יעקב ליצמן: ה צ ב ע ה בעד – 1 נגד – 0 אושר מי בעד הסעיף הזה, ירים את ידו?

יעקב ליצמן: ה צ ב ע ה בעד – 1 נגד – 0 אושר